Herne tänav (Rakvere)
Herne tänav on tänav Rakvere linna põhjaosas Kukeküla ja Roodevälja linnaosas. Lääne-idasuunaline Herne tänav on 600 m pikkune. See saab alguse Uus tänavalt, ristub põhja poolt Tuule, Heina, Aasa ja Luha tänavaga ning lõpeb Niine tänava ristmikul. Kaugus Rakvere keskväljakust – Turu platsist on linnulennult 0,6–1,0 km. Tänava põhjaküljel paiknevad enamuses katusekorrusega ühepereelamud. Tänava lõunaküljel paiknevad suures osas ka garaažiühistute ehitised. Piirkonna hooned on ehitatud põhiliselt 20. sajandi teises pooles.